
REPUBLIKA HRVATSKA
TRGOVAČKI SUD U ZADRU						

R E P U B L I K A   H R V A T S K A 

R J E Š E N J E

	TRGOVAČKI SUD U ZADRU (OIB: 39670464653), po stečajnom sucu Ardeni Bajlo, u skraćenom stečajnom postupku nad dužnikom MARJUR d.o.o., Zadar, Polačišće 2, Zadar, OIB: 54960340977, postupajući po čl. 433. Stečajnog zakona (Narodne Novine broj 71/15), dana 8. ožujka 2016.,

r i j e š i o  j e

            I. Obustavlja se skraćeni stečajni postupak nad dužnikom MARJUR d.o.o., Zadar, Polačišće 2, Zadar, OIB: 54960340977.
	
Obrazloženje

Postupajući po zahtjevu Financijske agencije, RC Split, Podružnica Zadar od 3. prosinca 2015. oglasom ovog suda od 12. siječnja 2016. pozvani su članovi uprave da dostave prokazni popis imovine i vjerovnici da u roku od 45 dana predlože otvaranje postupka. 
U propisanom roku VIPnet d.o.o. zastupano po Martinu Garešiću, odvjetniku u Zagrebu dostavio je prijedlog za otvaranje stečajnog postupka navodeći da ima tražbinu prema dužniku u iznosu od 6.235.594,76 kuna, što dokazuje rješenjem o ovrsi na temelju vjerodostojne isprave javnog bilježnika Vere Marčine br. Ovrv-510/15 od 11. veljače 2015. i izvatkom iz poslovnih knjiga. U propisanom roku je i Republika Hrvatska, Ministarstvo financija, Porezna uprava Zadar dostavila je prijedlog za otvaranje stečajnog postupka navodeći da ima tražbinu prema dužniku u iznosu od 514.961,28 kuna, što dokazuje dostavom izvatka iz otvorenih stavki ovog dužnika. Vjerovnik VIPnet d.o.o., Zagreb uplatio je i predujam troškova za otvaranje ovog stečajnog posutpka
Kako dakle nisu ispunjene pretpostavke za otvaranje i zaključenje skraćenog stečajnog postupka propisane čl. 431. Stečajnog zakona jer su vjerovnik VIPnet d.o.o., Zagreb i  Republika Hrvatska, Ministarstvo financija podnijeli prijedlog za otvaranje stečajnog postupka nad ovim dužnikom, pri čemu su učinili vjerojatnim postajanje svojih tražbina prema istom, to je skraćeni stečajni postupak valjalo obustaviti primjenom odredbe čl. 433. Stečajnog zakona. 
Po pravomoćnosti rješenja o obustavi odgovarajućom primjenom općih odredbi stečajnog postupaka ovog zakona donijet će se rješenje o pokretanju prethodnog postupka odnosno otvaranju stečajnog postupka. 
Stoga je odlučeno kao u izreci. 

U Zadru, 8. ožujka 2016.

Stečajna sutkinja:
Ardena Bajlo




UPUTA O PRAVNOM LIJEKU:  
Protiv ovog rješenja može se izjaviti žalba Visokom trgovačkom sudu Republike Hrvatske u roku od 8 dana od dana primitka otpravka, u tri primjerka, sve putem ovog suda. 


Dostaviti: 
· FINA – elektronskim putem
· stečajnom dužniku 
· e-oglasna ploča
· u spis.


